《慈溪龙虎轩偶成》
宋代·吕祖俭

老松偃蹇卧江滨，风月烟云寄此身。
不羡参天二千尺，低徊欲对小峩岷。

作者简介：（?—1196）婺州金华人，祖籍寿州，字子约，号大愚。吕祖谦弟。受业祖谦如诸生。历通判台州。宁宗即位，除太府丞。因赵汝愚罢相，上封事极谏，忤韩侂胄，安置韶州，未至，改送吉州。在谪所读书穷理，卖药自给。遇赦量移高安，卒。追谥忠。有《大愚集》。